armvectores/hy_wikipedia_2023 huggingface dataset:
Էյրիջա

Էյրիջա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (246501-246600)

Աստերոիդների ցանկ (246401-246500)  • Աստերոիդների ցանկ  • Աստերոիդների ցանկ (246601-246700)
 Աստերոիդների ցանկ (246401-246500)  • Աստերոիդների ցանկ  • Աստերոիդների ցանկ (246601-246700)
Օանդու (այլ կիրառումներ)

Օանդու անունը կամ տերմինը կարող է վերաբերել հետևյալ հոդվածներին․

Օանդու - գյուղ Էստոնիայի Մայդլա շրջանի կազմում։
Օանդու - գյուղ Էստոնիայի Վիհուլա շրջանի կազմում։
Անապատ (լեռ)

Անվան այլ կիրառումների համար տե՛ս՝ Անապատ (այլ կիրառումներ)Անապատ, լեռ պատմական Նախիջևանի Նախճավան գավառի (ներկայիս Ադրբեջանական Հանրապետության Նախիջևանի ԻՀ  Քենգերլիի շրջանի) հյուսիսում, Ազնաբերդ գյուղից 3-4 կմ հյուսիս-արևելք։ Ծովի մակարդակից ունի 2081 մետր բարձրություն։


== Տես նաև ==
Նախիջևանի Ինքնավար Հանրապետություն


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։
Աստերոիդների ցանկ (25401-25500)

Աստերոիդների ցանկ (25301-25400)  • Աստերոիդների ցանկ  • Աստերոիդների ցանկ (25501-25600)
 Աստերոիդների ցանկ (25301-25400)  • Աստերոիդների ցանկ  • Աստերոիդների ցանկ (25501-25600)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Դորբանտավանք

Դորբանտավանքի Սբ. Աստվածածին եկեղեցի, գտնվում է Հայաստանի Հանրապետության Լոռու մարզի Ստեփանավանի տարածաշրջանի Սվերդլով գյուղից մոտ 3 կմ դեպի հյուսիս արևելք, Սվերդլով - Պրիվոլնոյե ավտոճանապարհից ոչ այնքան հեռու` քիչ թեքություն ունեցող բաց տարածքում։


== Ընդհանուր տեղեկություններ ==
Ճարտարապետական և կառուցողական հատկանիշների, ինչպես նաև դեկորատիվ հարդարանքի մանրամասերի ուսումնասիրությունից ելնելով՝ հուշարձանը սերտորեն առնչվում է հայկական ճարտարապետության վաղմիջնադարյան հուշարձանների հետ և Գուգարքի ճարտարապետական դպրոցի ինքնատիպ ու արժեքավոր ստեղծագործություններից է։ Այն վերագրվում է VI դարին։ Խաչաձև եռախորան եկեղեցի է, որ հորինվածքով մեծապես առանձնանում է նմանատիպ մյուս հուշարձաններից (Պեմզաշեն, Հնեվանք, Թալին և այլն)։


== Ճարտարապետական մանրամասներ ==
Եկեղեցին կանգուն վիճակում է։ Չեն պահպանվել գմբեթի թաղը, վեղարը, հարավային թևի գմբեթարդը, քիվերի մեծ մասը, տանիքների ծածկասալերը։ Պատերում կան փլված տեղեր, վտանգավոր ճեղքեր, պակասող քարեր։ Պատերը շարված են դեղնականաչավուն ֆելզիտի խոշոր սրբատաշ քարերով, իսկ խորանների անկյունները, գմբեթակիր կամարները, թմբուկը և գմբեթի թաղը` ավելի ամուր սև տուֆաքարով։ Գմբեթատակ մասը քառակուսու փոխարեն ուղղանկյուն է, իսկ գմբեթաթաղը` ձվածիր։ Ունի շեշտված ձգվածություն արևելք-արևմուտք ուղղությամբ։ Արևմտյան և արևելյան թևերը համարյա կրկնակի երկար են մյուսներից։ Եկեղեցին առանձնհատուկ է նաև մուտքերի տեղադրությամբ, արևելյան խաչաթև հորինվածքով։
Հատկագծում արևելյան, հարավային և հյուսիսային խաչաթևերը ներքուստ կիսաշրջանաձև են և ավարտվում են գմբեթարդով, իսկ արևմտյանը ուղղանկյուն է, կիսագլանաձև թաղով ծածկված ։ Նախախորանն ունի մեծ խորություն, մոտ 3 մետր։ Ութանիստ գմբեթը հենվում է կիսաշրձանագծային կամարների վրա։
Եկեղեցու 2 մուտքն էլ հարավային են։ Հիմնական մուտքը տեղադրած է խաչաթևի առանցքով։ Այն ուղղանկյուն բացվածք է, վերին մասով եզերված է որմնակամարով։ Մյուս մուտքն ունի կամարակապ վերնամաս և տեղադրված է արևմտյան թևի հարավարևմտյան անկյանը մոտ։ Ավագ խորանն ունի ցածր բեմ։ Խորանին երկու կողմից կից են ցածր առաստաղով մեկական ուղղանկյուն ավանդատներ։
Քիվի պահպանված առանձին քարերից երևում է, որ դրանք հարդարված են եղել պայտաձև կամարիկներով։ Պատուհանները պսակված են միմյանցից տարբեր պարզ տրամատի եզրակալներով։ Ուշագրավ է հարավային ճակատի արևմտյան պատուհանի եզրակալը` մշակված պայտաձև կամարիկների և երկշարք ատամիկների զուգակցմամբ,ինչպես և Օձունի կոթող-մահարձանի քիվում։


== Ծանոթագրություններ ==
Անգելիկի Պանագիոտատոու

Անգելիկի Պանագիոտատոու (հուն․՝ Αγγελική Παναγιωτάτου, 1875 կամ 1878 - 1954), հույն բժշկուհի, մանրէաբան։  
Առաջին կին բժիշկը ժամանակակից Հունաստանում, որը Հունաստանում համալսարան է ավարտել (նախկինում Մարիա Կալապոտակեսն ուսանել է արտասահմանում)։ 


== Կենսագրություն ==
Հունաստանում ծնված Պանագիոտատոուն և իր քույր Ալեքսանդրան եղել են առաջին երկու ուսանողուհիները, որոնք 1893 թվականին ընդունվել են Աթենքի համալսարանի բժշկական դպրոց։ Նրանք ապացուցել են, որ գոյություն չունի պաշտոնական օրենք, որն արգելում է կանանց Հունաստանում համալսարան հաճախել։ 1897 թվականին Անգելիկին  դարձել է առաջին կինը, որն ավարտել է Աթենքի բժշկական դպրոցը։ 
Գերմանիայում հետագա ուսումը ավարտելուց հետո վերադարձել է Աթենքի համալսարան՝ որպես դասախոս. Պանագիոտատոուն եղել է Աթենքի բժշկական դպրոցի հիգիենայի լաբորատորիայի առաջին կին դասախոսը։ 
Ուսանողները բողոքել են և հրաժարվել հաճախել նրա դասընթացներին, քանի որ նա կին էր, ուստի Անգելիկին ստիպված հրաժարական է տվել։ Տեղափոխվել է Եգիպտոս, որտեղ դարձել է Կահիրեի համալսարանի մանրէաբանության պրոֆեսոր, ինչպես նաև եղել է Ալեքսանդրիայի ընդհանուր հիվանդանոցի տնօրենը։ 1938 թվականին վերադարձել է Հունաստան և նշանակվել Աթենքի համալսարանի բժշկական դպրոցի պրոֆեսոր։ Դարձել է Հունաստանում հիգիենայի և արևադարձային բժշկության պրոֆեսորի առաջին տեղակալը, 1947 թվականին՝ Աթենքի բժշկական դպրոցի պատվավոր պրոֆեսոր, 1950 թվականին՝ Աթենքի ակադեմիայի առաջին կին անդամը։


== Ծանոթագրություններ ==
(1521) Սեյնայոկի

(1521) Սեյնայոկի (անգլ.՝ Seinajoki), աստերոիդ աստերոիդների հիմնական գոտում։ Հայտնաբերվել է 1938 թվականի հոկտեմբերի 22-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,850287 ա. մ., առավելագույնը մոտենում է 2,4582 ա. մ. հեռավորության վրա և հեռանում 3,2424 ա. մ.։ Արեգակի շուրջ մեկ ամբողջական պտույտ է կատարում 1757,65 երկրային օրվա ընթացքում, իր ուղեծրով շարժվելով միջինում 0,204819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,07° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1521) Սեյնայոկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կառկուսե (այլ կիրառումներ)

Կառկուսե անունը կամ տերմինը կարող է վերաբերել հետևյալ հոդվածներին․

Կառկուսե - գյուղ Էստոնիայի Վիննի շրջանի կազմում։
Կառկուսե - գյուղ Էստոնիայի Տապա շրջանի կազմում։
Մատրեն Լևա Յոլ

Մատրեն Լևա Յոլ (ռուս.՝ Матрён-Лева-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բերեյոզովկա գետի ձախ ափին՝ 9 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000063146
Կոդը ըստ հիդրոլոգիական հետազոտության (ՌԴ) — 103006314
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Նիկոլայ Սմիռնով

Նիկոլայ Սմիռնով (ռուս.՝ Никола́й Дми́триевич Смирно́в, հոկտեմբերի 26, 1949(1949-10-26), Մոսկվա, ԽՍՀՄ), ռուս դիվանագետ։


== Կենսագրություն ==
Ռոման Կոլոդկինը ծնվել է 1949 թվականի հոկտեմբերի 26-ին Մոսկվայում։
1972 թվականին ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը։ Տիրապետում է ֆրանսերենին, հունարենին և անգլերենին։
1972 թվականից զբաղվում է դիվանագիտական գործունեությամբ։

1993 թվականից մինչև 1998 թվականը Մոնրեալում եղել է Ռուսաստանի Դաշնության հյուպատոս։
1999-2002 թվականներին՝ Ռուսաստանի արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ։
2002 թվսականից մինչև 2007 թվականը եղել է Տորոնտոյում Ռուսաստանի Դաշնության գլխավոր հյուպատոս։
2007-ից մինչև 2011 թվականն Ռուսաստանի արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ։
2011 թվականի մայիսի 10-ից մինչև 2017 թվականի դեկտեմբերը 6-ը Տրինիդադ և Տոբագոյում Ռուսաստանի արտակարգ և լիազոր դեսպան։
2011 թվականի սեպտեմբերի 21-ից մինչև 2017 թվականի դեկտեմբերը 6-ը եղել Բարբադոսում Ռուսաստանի արտակարգ և լիազոր դեսպան։
2011 թվականի նոյեմբերի 24-ից մինչև 2017 թվականի դեկտեմբերի 6-ը եղել է Գրենադայում Ռուսաստանի արտակարգ և լիազոր դեսպան։


== Անձնական կյանք ==
Ամուսնացած է, ունի երկու որդի։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի հունվարի 28)
1-ին դասի արտակարգ և լիազոր դեսպանորդ (2005 թվականի մարտի 5)
Արտակարգ և լիազոր դեսպան (2013 թվականի հունիսի 13)


== Ծանոթագրություններ ==


== Արտաքին հղումներ ==
Биография на сайте посольства России в Гайане
Биография на сайте МИД России
Փոքր Ինզեր

Փոքր Ինզեր (ռուս.՝ Малый Инзер), գետ Ռուսաստանում, հոսում է Բաշկորտոստան հանրապետությունում։ Գետաբերանը տեղակայված է Ինզեր գետի աջ ափին։ Գետի երկարությունը 96 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  10010200612111100019607
Հիդրոլոգիական ուսումնասիրությունների կոդը - 111101960
Ավազանի կոդը - 10.01.02.006
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ագրոնոմիա

Ագրոնոմիա (հուն․ agros` դաշտ և nomos` օրենք), գյուղատնտեսական հողահանդակների արդյունավետ օգտագործման, հողերի բերրիության և բերքատվության բարձրացման, բույսերի մշակման մասին գիտությունների համալիր։
Ժամանակակից ագրոնոմիան բաժանվում է մի շարք ինքնուրույն գիտությունների (երկրագործություն, ագրոքիմիա, ագրոֆիզիկա, բուսաբանություն, գյուղատնտեսական, միջատաբանություն, սերմնաընտրում, սերմնաբուծություն, գյուղատնտեսական օդերևութաբանություն և այլն)։ Բուսաբանություն, բույսերի ֆիզիոլոգիա, ծագումնաբանություն, կենսաքիմիա, մանրէաբանություն, հողագիտություն բնական գիտություններն ընկած են ագրոնոմիայի հիմքում։


== Պատմություն ==
Ագրոնոմիան սաղմնավորվել է դեռևս հին աշխարհում՝ Հռոմում (Կատոն, Վառոն, Կոլումելա, Պլինիոս Ավագ), Եգիպտոսում, Հունաստանում (Արիստոտել)։ 17-18-րդ դարերում, երբ գյուղատնտեսական մթերքների նկատմամբ առաջացել է մեծ պահանջարկ և զարգացել բնական գիտությունները, ձևավորվել են ագրոնոմիա գիտության հիմունքները։ Ագրոնոմիական միտքը 18-րդ դարի երկրորդ կեսին ուղղորդված էր երկրագործության արտադրողականության բարձրացմանը։
Սկզբում Անգլիայում (Ա․ Յունգ), ապա այլ երկրներում Արևմտյան Եվրոպայում այդ ժամանակ գերիշխող երկրագործության ցելային՝ եռադաշտային, համակարգը փոխարինվել է ինտենսիվ պտղափոխային համակարգով, որի հիմնավորման գործում մեծ ավանդ է ունեցել գերմանացի գիտնական, գյուղատնտես, բույսերի սննդառության հումուսային տեսության հեղինակ Ա․ Թևերը․ նրա աշխատությունները առաջադեմ դեր են կատարել ագրոնոմիայի զարգացման մեջ (նա է ապացուցել հողի բերրիության բարձրացման մեջ օրգանական նյութերի դերակատարության կարևորությունը)։ 17-18-րդ դարերում ռուս գիտնականներ Մ․ Լոմոնոսովը, Ա․ Բոլոտովը, Մ․ Աֆոնինը, Վ․ Լեշինը, Ի․ Կոմովը և 1765 թվականին ստեղծված Անկախ տնտեսական ընկերությունը ագրոնոմիայի զարգացման գործում մեծ ներդրում են ունեցել։ Ագրոնոմիան համալիր գիտություն է դարձել 19-րդ դարի կեսին և նրանից առանձնացել են ագրոքիմիան և գյուղատնտեսական մանրէաբանությունը։ Բույսերի հանքային սննդառության տեսությունը առաջ քաշած գերմանացի քիմիկոս Յու․ Լիբիխնը նպաստել  է երկրագործության մեջ պարարտանյութերի լայն կիրառմանը։ Ագրոնոմիայի հետագա զարգացմանըը խթանել են 19-րդ դարում հայտնագործված էներգիայի պահպանման և փոխակերպման օրենքը, օրգանական աշխարհի էվոլուցիայի մասին ուսմունքը (Դարվինիզմ) և ժառանգականության տեսության հիմունքների ձևակերպումները։
Հայաստանում ագրոնոմիաի սաղմերը վերաբերում են մարդու՝ դիտողականությամբ ձեռք բերած փորձառությունը բույսերի մշակման և կենդանիների ընտելացման համար օգտագործելու ժամանակներին։ Այդ գիտելիքները, ինչպես նաև բնաշխարհիկ բույսերի և կենդանիների նկարագրությունները, գյուղատնտեսության առանձին ճյուղերի զարգացման մասին տեղեկությունները աստիճանաբար ընդգրկվել են պատմաշխարհագրական ու եկեղեցափիլիսոփայական աշխատություններում (Բարսեղ Կեսարացի, Ղազար Փարպեցի, Մովսես Խորենացի, Գրիգոր Մագիստրոս)։
19-րդ դարի երկրորդ կեսից« Բազմավեպ», «Մշակ», «Մուրճ», «Գյուղատնտես» և այլ պարբերականներում լուսաբանվել են երկրագործության, անասնապահության և նրա առանձին ճյուղերի տնտեսավարմանը վերաբերող տարբեր հարցեր։
Հայաստանում ագրոնոմիան նկատելիորեն զարգացել է խորհրդային կարգերի հաստատումից հետո, երբ ստեղծվել են բուհեր և գիտափորձակայաններ։


== Ծանոթագրություններ ==
Գործակալ Ջոնի Ինգլիշ 3.0 (ֆիլմ)

«Գործակալ Ջոնի Ինգլիշ 3.0» (անգլ.՝ Johnny English 3, ինչպես նաև անգլ.՝ Johnny English Strikes Again), բրիտանական կատակերգական ֆիլմ, «Գործակալ Ջոնի Ինգլիշ։ Վերաթողարկում» (2011) ֆիլմի շարունակությունն է։ Ինչպես առաջին երկու մասերը, այս կինոնկարը նույնպես լրտեսական մարտաֆիլմերի, այդ թվում և Ջեյմս Բոնդի մասին վերջին ֆիլմերի ծաղրերգությունն է։ Համաշխարհային պրեմիերան տեղի է ունեցել 2018 թվականի սեպտեմբերի 20-ին։


== Դերերում ==


== Արտադրություն ==
2017 թվականի մայիսին հայտարարվեց, որ Ռոուեն Ատկինսոնը վերադառնում է, որպեսզի խաղա գործակալ Ջոնի Ինգլիշի դերը «Գործակալ Ջոնի Ինգլիշ։ Վերաթողարկում» ֆիլմի շարունակության մեջ։ 2017 թվականի օգոստոսի 3-ին «Working Title Films»-ը հայտարարեց, որ ֆիլմի նկարահանումները սկսվել են Դևիդ Քերրի գլխավորությամբ։ Ֆիլմի նկարահանումները տեղի են ունեցել Ուելեմ Գրինում (Հարթֆորդշիրի կոմսություն) և Գլոստերշիրում։ Սեպտեմբերի 26-ին նկարահանումները շարունակվել են Ֆրանսիայի Վար դեպարտամենտումի Սենտ Այգուլֆ լողափում։ Բեմադրող օպերատորն է  Ֆլորիան Հոֆմայստերը, իսկ բեմադրող նկարիչը՝ Սայմոն Բոուլզը։


== Թողարկում ==
Սկզբում Universal Pictures-ը ֆիլմի պրեմիերայի օր էր հայտարարել 2018 թվականի հոկտեմբերի 12-ը, սակայն ավելի ուշ այն փոխեցին 2018 թվականի սեպտեմբերի 20-ին։


== Քննադատություն ==
Ֆիլմն ընդհանուր առմամբ բարձր գնահատականներ չի ստացել։ Rotten Tomatoes կայքում ժապավենն ունի 37 % դրական մեկնաբանություն՝  41 մեկնաբանությունից, իսկ 10 առավելագույն միավորից ֆիլմն ունի 4,5 գնահատական։ Megacritic կայքում նա ունի 6,2 բալ՝ հնարավոր 10-ից։


== Ծանոթագրություններ ==
Վիլլար լը Դոմբ (կանտոն)

Վիլլար լը Դոմբ (ֆր.՝ Villars-les-Dombes), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 2006 թվականի մարդահամարի կանտոնի բնակչությունը 9531 մարդ էր։Կանտոնի համարը 135 է։ Կանտոնում կա 10 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ժիտնիկի (գյուղ, Մուրովանիե Կուրիլովցիի շրջան)

Ժիտնիկի (ուկրաիներեն՝ Житники), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1560 թվականին։
2001 թվականի տվյալներով Ժիտնիկի գյուղում բնակվում էր 339 մարդ։ Բնակավայրը զբաղեցնում է 2433 կմ² տարածք։ Բնակչության խտությունը կազմում էր 139,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեոնիդ Ռոմանով

Լեոնիդ Ռոմանով (ռուս.՝ Леони́д Миха́йлович Рома́но, 1928 - 1991), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
Ավարտել է ԽՍՀՄ արտաքին գործերի նախարարության բարձրագույն դիվանագիտական դպրոցը։
1951 թվականից զբաղվել է դիվանագիտական գործունեությամբ։

1951-1954 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1954-1957 թվականներին՝ Մեքսիկայում ԽՍՀՄ դեսպանատան աշխատակից։
1957-1959 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1959-1961 թվականներին՝ ԽՍՀՄ արտաքին գործերի նախարարության բարձրագույն դիվանագիտական դպրոցի ունկնդիր։
1961-1962 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1962-1965 թվականներին՝ Բրազիլիայում ԽՍՀՄ դեսպանատան աշխատակից։
1965-1969 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1969-1972 թվականներին՝ Պերուում ԽՍՀՄ դեսպանատան խորհրդական-դեսպանորդ։
1972-1978 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1978 թվականի օգոստոսի 23-ից մինչև 1987 թվականի հունիսի 23-ը Կոլումբիայում եղել է ԽՍՀՄ արտակարգ և լիազոր դեսպան։
1978 թվականի օգոստոսի 23-ից մինչև 1982 թվականի հուլիսի 22-ը Սուրինամում եղել է ԽՍՀՄ արտակարգ և լիազոր դեսպան։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985-1986. - Т. 2, с. 471.
Շակշուկա

Շակշուկա (արաբ․՝ شكشوكة‎‎; եբրայերեն՝ שקשוקה‎), ուտեստ է ձվով, կծու պղպեղով, համեմունքներով, որը տապակում են լոլիկի սոուսում։ Ուտեստի հայրենիքը համարվում է Թունիսը։ Մատուցվում է սպիտակ կամ սև հացով։ Ուտեստն առանց ձվի կոչվում է մատբուխա։


== Պատկերասրահ ==

		
		
		


== Ծանոթագրություններ ==
Թռչատի գյուղ

Թռչատի գյուղ, գյուղ Արևմտյան Հայաստանում, Էրզրումի վիլայեթի Կամախի գավառակում։


== Բնակչություն ==
XX դարի սկզբին ուներ 57 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տիմոնովո

Տիմոնովո (ուկրաիներեն՝ Тимонове), գյուղ Ուկրաինայի Լուգանսկի մարզում։ Փոստային ինդեքսը`92142, ավտոմոբիլային կոդը՝ BB/13, հեռախոսային կոդը՝ +380 6456, ժամային գոտին՝ +2, ամռանը`+3։


== Բնակչություն ==
2005 թվականի տվյալներով Տիմոնովոյում բնակվել է 696 մարդ։


== Ծանոթագրություններ ==
Երեք գյուղ (Մալթա)

Երեք գյուղ (մալթերեն՝ Tlett Villaġġi), Ատտարդ, Բալցան, Լիյա գյուղերից բաղկացած համայնք Մալթայի Հանրապետությունում՝ միջերկրածովյան Մալթա կղզու կենտրոնական շրջանում։ Համայնքը ձևավորող երեք գյուղերը այնքան մոտ են գտնվում միմյանց, որ երբեմն փողոցի մի կողմը դրանցից մեկինն է, հակառակ կողմը՝ մյուսինը։ Այդ երեք գյուղերը մեկմեկու նմանվում են նաև չափսով, հատակագծով, տարիքով։ Սուրբ Հովհաննեսի ուխտի (օրդենի) իշխանության ժամանակաշրջանում երեք գյուղերը համբավվել են որպես քաղաքամերձ գյուղական գրավիչ, հարմարավետ կեցավայր, որտեղ ունևորներն իրենց համար մեծ պալատներ ու որսորդական տնակներ են կառուցել (ինչ-որ առումով դրանք ծառայել են նաև որպես ազնվականության, բարեկեցության խորհրդանիշ, մալթայական հասարակության մնացած մասի նկատմամբ գերազանցության նշան)։ 1993-ից մինչև 2014 թվականն ընկած ժամանակահատվածում Ատտարդի ու Լիյայի բնակչության թվաքանակն աճել է, այնինչ Բալցանինը, ընդհակառակը, նվազել է, փոխարենն ավելացել է նրա բնակիչների միջին տարիքը։

		
		


== Ծանոթագրություններ ==
Գոմեր (հրվանդան)

Անվան այլ կիրառումների համար տե՛ս՝ Գոմեր (այլ կիրառումներ)Գոմեր, հրվանդան Սև ծովի հարավային ափին, Տրապիզոնի շրջանում։


== Ծանոթագրություններ ==
Վերոնա (Սագարեջոյի շրջան)

Անվան այլ կիրառումների համար տե՛ս՝ Վերոնա (այլ կիրառումներ)Վերոնա (վրաց.՝ ვერონა), գյուղ Վրաստանի Կախեթի մարզում՝ Սագարեջոյի շրջանում։ Բարձրությունը ծովի մակարդակից 1200 մետր է։


== Բնակչություն ==
Ըստ 2014 թվականի տվյալների գյուղի բնակչությունը 57 մարդ է։ Հեռախոսային կոդ՝ +995։


== Ծանոթագրություններ ==
Մոնտգոմերի շրջան (Ինդիանա)

Անվան այլ կիրառումների համար տե՛ս՝ Մոնտգոմերի շրջան (այլ կիրառումներ)Մոնտգոմերի շրջան (անգլ.՝ Montgomery County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.308 կմ² է, բնակչությունը՝ 37.629 մարդ (2010 թ. տվյալներով)։ Շրջկենտրոնն է Քրոուֆորդսվիլ բնակավայրը։ Կազմավորվել է 1822 թ.։
Դավիթ Պետրոսյան (այլ կիրառումներ)

Դավիթ Պետրոսյան անուն-ազգանունը կարող է վերաբերել հետևյալ անձանց.

Դավիթ Վլադիմիրի Պետրոսյան, բանաստեղծ, գրականագետ, մամուլի պատմաբան։ Բանասիրական գիտությունների դոկտոր (2007), պրոֆեսոր (2011)։
Դավիթ Գևորգի Պետրոսյան, հայ շախմատիստ, գրոսմայստեր (2009)։
Ալ-Սաբխայի շրջան

Ալ-Սաբխայի շրջան (արաբ․՝ ناحية السبخة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիսում՝ Ալ-Ռակկայի մարզում։ Հանդիսանում է Ալ-Ռակկայի գավառի չորս շրջաններից մեկը։
Վարչական կենտրոնն Ալ-Սաբխա քաղաքն է։ 2004 թվականի տվյալներով բնակչությունը կազմել է 338,773 մարդ։ Քաղաքն ու շրջակա ավանները կազմում են 48,106 քառ. կմ տարածք։


== Ծանոթագրություններ ==
Կոդիյեռվե

Կոդիյեռվե (էստ․՝ Kodijärve), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զեմլյանիչնոե (այլ կիրառումներ)

Զեմլյանիչնոե, կարող է վերաբերել՝

Զեմլյանիչնոե - գյուղ Ուկրաինայի Ղրիմի Ինքնավար Հանրապետության Բելոգորսկի շրջանում
Զեմլյանիչնոե - գյուղ Ռուսաստանի, Լենինգրադի մարզի Վիբորգսկի շրջանի կազմում
Գևորգ Տեր-Աղեքսանդրյան

Գևորգ Դավթի Տեր-Աղեքսանդրյան (հուլիսի 11, 1840(1840-07-11), Թիֆլիս, Ռուսական կայսրություն - փետրվարի 3, 1890(1890-02-03)), հայ բանահավաք-ազգագրագետ, գրող։


== Կենսագրություն ==
Գևորգ Տեր-Աղեքսանդրյանը ծնվել է 1840 թվականի հուլիսի 11-ին, Թիֆլիսում։ Սկզբնական կրթությունն ստացել է Ներսիսյան դպրոցում (1860 թ), ապա սովորել դասական գիմնազիայում (Թիֆլիս)։ «Մեղու Հայաստանի», «Կռունկ հայոց աշխարհի», «Արձագանք», «Նոր դար» պարբերականներում լույս են տեսել Գևորգ Տեր-Աղեքսանդրյանի չափածո («Մեկ խարագի կյանքից», երգիծական պոեմ՝ Թիֆլիսի բարբառով) և արձակ գործերը («Ուխտագնացություն ի Թելեթ», «Պրիկազչիկ Միշելը», «Տանու աղջիկը անկտրիլ խարբուզակ է» և այլն), հոդվածներն ու գրախոսությունները («Մեր աշուղների խաղերը», «Գ․ Մրվանձտյանցի «Գրոց-բրոցը», «Սայաթ-Նովայի հիշատակին», «Թիֆլիսեցու հանճարը յուր առածների և ասացվածքների մեջ» և այլն), թարգմանությունները (Ի․ Կռիլովի առակներից, Ա․ Օստրովսկու «Ուրիշի սահնակ մի նստիր», «Արդյունավոր պաշտոն» պիեսները)։ Նրա աշխատություններից գլխավորը «Թիֆլիսեցոց մտավոր կյանքը» (1885 թ) բանահյուսական նյութերի ժողովածուն է (շուրջ 6700 առած-ասացվածք, ոճական ու դարձվածքային նմուշ, երգ, հեքիաթ, հանելուկ, շուտասելուկ, աղոթք, օրհնանք, անեծք, կենաց, մականուն և այլն)։ Գևորգ Տեր-Աղեքսանդրյանը ստորագրել է նաև Դաբաղ Ղաղո, Շաքար Մանուշակյանց, Գեո Ավետիսով, Աղվինինց Դավիթ։
Գևորգ Տեր-Աղեքսանդրյանը մահացել է 1890 թվականի փետրվարի 3-ին։


== Երկեր ==
Թիֆլիսեցոց մտաւոր կեանքը։ Տեր-Աղեքսանդրյան Գևորգ Դավթի, Թիֆլիս, Յովհաննէս Մարտիրոսեանց, 1885։
Դանկլին շրջան (Միսսուրի)

Դանկլին շրջան (անգլ.՝ Dunklin County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.414 կմ² է, բնակչությունը՝ 31.953 մարդ (2010 թվականի տվյալներով)։ Շրջկենտրոնն է Քենետ բնակավայրը։ Կազմավորվել է 1843 թվականին։
Կիրայի շրջան (Անդրբայկալյան երկրամաս)

Կիրայի շրջան (ռուս.՝ Кыринский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Կիրա։


== Աշխարհագրություն ==
Շրջանի տարածքի մակերեսը կազմում է 16200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15604 մարդ։ Բնակչության խտությունը կազմում էր 0,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ալրացողային սնկեր

Ալրացողային սկներ (լատ.՝ Erysiphales), էրիզիֆային սնկեր, պայուսակավորների դասի մասնագիտացված մակաբույծ սնկեր։ Հայտնի է ավելի քան 400 տեսակ, որոնցից շատերը տարածված են նաև ՀՀ-ում։ Հարուցում են իսկական ալրացող կոչվող հիվանդությունը։ Վնասում են բույսերի տերևները, ցողունները, ծաղկաբույլերը, տերևները, ծաղիկները, պտուղները և այլն։ Վնասված մասերում առաջանում է սպիտակավուն ալրանման փառ, որը կազմված է տակառաձև անսեռ սպորներից (կոնիդիումներ)։ Հետագայում փառի վրա ձևավորվում են պտղամարմիններ (կլեյստոտեցիումներ՝ պայուսակներով)։ Պտղամարմինների վրա կան հատուկ հատվածներ, ըստ դրանց ձևի, պտղամարմնի վրա ունեցած դիրքը, նաև կլեյստոտեցիումների պայուսակների քանակի՝ կատարվում է ալրացող սնկերի ցեղերի դասակարգումը։ Որոշ ալրացքող սնկերի պայուսակավոր փուլը բացակայում է, դրանք դասվում են անկատար սնկերի շարքը։
Քյոշկ Վերին

Քյոշկ Վերին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անարզաբա

Անվան այլ կիրառումների համար տե՛ս՝ Անարզաբա (այլ կիրառումներ)Անարզաբա, (Անազարբա, Անավարզա, լատ.՝ Anazarbus), ամրոց և քաղաք Կիլիկիայի Հայկական Թագավորությունում, ներկայումս Թուրքիայի տարածքում Անավարզա գյուղն է։
Քաղաքի այլ անվանումներն են Այնարբե, Անաբարզա, Անազարբ, Անազարբա, Անավարզա, Անզարաբա, Դիոկեսարիա, Էնզարբահ, Կեսարիա Անազարբյան, Կեսարիա Անազարբյան, Հուստիանապոլիս, Հուստինոպոլիս, Նավարզա։


== Աշխարհագրական դիրք ==
Անարզաբան գտնվել է Դաշտային Կիլիկիայում, Սիս քաղաքից մոտ. 25 կմ հարավ-արևելք, Սաուրան և Սիս գետերի միջև ընկած հարթավայրում։
Ամրոցը կառուցված էր մոտ 200 մ բարձրությամբ ժայռաբլրի վրա և երեք կողմից անմատչելի էր։ Ամրոցի արևմտյան ստորոտին տարածվում էր բուն քաղաքը։


== Պատկերասրահ ==

		
		
		
		
		
		
		


== Պատմություն ==
Անվան հետ կապված ստույգ տվյալներ չկան, ենթադրաբար ունի սեմական ծագում և արաբերեն նշանակում է դեղին աղբյուր (այն զարբա)։ Հիմնադրման ժամանակը նույնպես հայտնի չէ։ Բարգավաճել է Հռոմեական կայսրության օրոք և Օկտավիանոս Օգոստոս կայսեր պատվին կոչվել է Կեսարիա Անազարբյան կամ Դիոկեսարիա։
12-րդ դարում եղել է Կիլիկիայի գլխավոր քաղաքը։ Մի քանի անգամ ավերվել է երկրաշարժերից ու վերաշինվել։ Հուստինիանոս Ա կայսեր օրոք կատարված վերաշինությունից հետո կոչվել է Հուստինիանուպոլիս և Բյուզանդական Հայաստանի հետ մտել է Բյուզանդական կայսրության մեջ։
Նշանավոր դեպքերից է Անարզաբայի պաշտպանությունը, 1137 թ., երբ քաղաքում կենտրոնացած հայկական ուժերը 35 օր ինքնապաշտպանական մարտեր են մղել Բյուզանդական մեծաքանակ զորքի դեմ։
1909 թ. Ադանայի կոտորածի ժամանակ սպանվում են նաև Անարզաբայի բնակչությունը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Ռիստի (գյուղական ավան, Ռիստի շրջան)

Անվան այլ կիրառումների համար տե՛ս՝ ՌիստիՌիստի (էստ․՝ Risti), գյուղական ավան Էստոնիայի Լյաենեմաա նահանգի Ռիստի շրջանում։
2011 թվականի տվյալներով գյուղական ավանում բնակվում էր 532 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Հիպսիլոֆոդոնտիդներ

Հիպսիլոֆոդոնտիդներ (լատ.՝ Hypsilophodontidae), ոչ մեծ դինոզավրեր օրնիտոպոդների խմբից։ Հայտնի են Ասիայից, Ավստրալիայից, Եվրոպայից, Հյուսիսային և Հարավային Ամերիկաներից (միջին յուրայից մինչև կավճի ժամանակաշրջանների ապարաշերտերից)։ Դիտարկվում են որպես արագ, երկոտանի, բուսակեր կենդանիներ 1-2 մետր երկարությամբ։ Այս խումբը ընդգրկում է համարյա բոլոր երկոտանի թռչունակոնքային դինոզավրերին, բացի իգուանոդոնտերից։ Մի քանի հին ֆիլոգենետիկ անալիզներ ցույց տվեցին որ այս խումբաը միակն է, բայց վերջին փորձերը ցույց տվեցին, որ այս խումբը հիմնականում հանդիսանում է պարաֆիլետիկ։
Ասյպես կոչված «բնական հիպսիլոֆոդոնտների» պարաֆիլետիկության մասին տեսությունը առաջ քաշվեց 1990-ական թվականների երկրորդ կեսում։ Ներկայումս հիպսիլոֆոդոնտները ավանդաբար նկարագրվում են ինչպես պարաֆիլետիկ խումբ, որը գտնվում է Agilisaurus-ի կամ Hexinlusaurus-ի և Hypsilophodon-ի կամ Gasparinisaura-ի միջև։


== Դասակարգում ==
Ինֆրակարգ - Օրնիտոպոդներ (Ornithopoda)
Խումբ - Էուօրնիտոպոդներ (Euornithopoda)
Ընտանիք - Հիպսիլոֆոդոնտներ (Hypsilophodontidae)
Ցեղ - ?Phyllodon
Ցեղ - ?Qantassaurus
Ենթաընտանիք - Dryosaurinae
Ենթաընտանիք - Hypsilophodontinae
Ենթաընտանիք - Thescelosaurinae


== Կլադոգրամմա ==


== Ծանոթագրություններ ==
Լնոզավոդա (ավան, Ռոսլավլսկի շրջան)

Անվան այլ կիրառումների համար տե՛ս՝ ԼնոզավոդաԼնոզավոդա (ռուս.՝ Льнозавода), ավան Ռուսաստանի, Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 362 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենինգրադյան սիմֆոնիա

«Լենինգրադյան սիմֆոնիա» (ռուս.՝ «Ленинградская симфония»), գեղարվեստական ֆիլմ, որը նկարահանել է ռեժիսոր Զախար Ագրանենկոն «Մոսֆիլմ» կինոստուդիայում 1957 թվականին՝ կոմպոզիտոր Դմիտրի Շոստակովիչի 7-րդ, նույն Լենինգրադյան սիմֆոնիայի առաջին բեմադրության կատարման 15-ամյակի կապակցությամբ։


== Սյուժե ==
Պաշարված Լենինգրադում կոմպոզիտոր Դմիտրի Շոստակովիչի «Լենինգրադյան յոթերորդ սիմֆոնիայի» կատարման պատմությունն է։


== Դերերում ==
Վլադիմիր Սոլովյով – Նիկոլայ Լոգինով
Օլգա Մալկո – Վալենտինա Նիկոլաևնա Օռլովա
Սերգեյ Կուրիլով – Պավել Օռլով
Ելենա Ստրոևա – Նադեժդա Նիկոլաևնա Վոլկովա
Ռոբերտ Բուշկով – Ալեքսանդր Վոլկով
Ժաննա Սուխոպոլսկայա – Նինա Սերգեևա
Նիկոլայ Կրյուչկով – Միխայիլ Իվանովիչ Պոլյակով
Մաքսիմ Շտրաուխ – պրոֆեսոր Բաղդասարով
Մարկ Պերցովսկի – դիրիժոր Օրեստ Վլադիմիրովիչ Դոբրոսելսկի
Միխայիլ Տումանիշվիլի – Ռոմաշկին
Եվգենի Տետերին – Գրոմով
Իվան Կովալ-Սամբորսկի – ծեր մարտիկ, Վոլկովի զինակիցը
Յուրի Կրոտենկո – Սոլովյով
Վլադիմիր Դամսկի – Դուդկովսկի
Նիկոլայ Նովլյանսկի – Երմոլայ Կապիտոնովիչ
Վալենտին Պեչնիկով – Բորկին ավագ
Վլադիմիր Բորիսկին – Բորկին կրտսեր
Ալլա Դեմիդովա – պրոֆեսոր Բաղդասարովի ուսանողուհին
Ստանիսլավ Լյուբշին – պրոֆեսոր Բաղդասարովի քնած ուսանող
Միքայելա Դրոզդովսկայա
Յուլիան Պանիչ
Գլեբ Սելյանին
Զոյա Ֆեոդորովա
Սերգեյ Ֆիլիպով
Յուրի Կիրեև – Գապոնենկո


== Նկարահանող խումբ ==
Սցենարի հեղինակ՝ Զախար Ագրանենկո
Ռեժիսոր՝ Զախար Ագրանենկո
Օպերատոր՝ Բորիս Մոնաստիրսկի
Բեմադրող նկարիչ՝ Դավիթ Վինիցկի


== Նորամուտ ==
«Լենինգրադյան սիմֆոնիա» ֆիլմում իրենց նորամուտն են նշել թատրոնի և կինոյի ականավոր դերասաններ Ալլա Դեմիդովան և Ստանիսլավ Լյուբշինը։


== Ծանոթագրություններ ==


== Արտաքին հղումներ ==
Ա. Բարկովայի ակնարկը ֆիլմի մասին
Դուբկի (գյուղ, Դանկովսկի շրջան)

Անվան այլ կիրառումների համար տե՛ս՝ ԴուբկիԴուբկի (ռուս.՝ Дубки), գյուղ Ռուսաստանի Լիպեցկի մարզի Դանկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեքսի մասին այն ամենը, ինչ միշտ ցանկացել եք իմանալ (բայց չեք համարձակվել հարցնել)

«Սեքսի մասին այն ամենը, ինչ միշտ ցանկացել եք իմանալ* (*բայց չեք համարձակվել հարցնել)» (անգլ.՝ Everything You Always Wanted to Know About Sex* (*But Were Afraid to Ask)), ամերիկացի հոգեբույժ և գրող Դեյվիդ Ռուբենի գիրք, որը լույս է տեսել 1969 թվականի հունիսին (նորացված տարբերակը հրատարակվել է 1999 թվականին)։ Դա սեքսի առաջին ձեռնարկներից մեկն էր, որը 1960-ական թվականներին զանգվածային մշակույթի մեջ է մտել և խորը ազդեցություն ունեցել սեռական դաստիարակության և սեքսի նկատմամբ վերաբերմունքի ազատականացման վրա։ Այն իր դարաշրջանի ամենահայտնի գիտահանրամատչելի գիրքն էր, որը դարձել է ժամանակակից Ամերիկայի սեռական հեղափոխության մի մասը։
Գիրքը դարձել է թիվ 1 բեսթսելլեր աշխարհի 51 երկրում և ընթերցվել է ավելի քան 100 միլիոն մարդկանց կողմից։ 1972 թվականին այն նմանակվել է Վուդի Ալենի կողմից համանուն կատակերգական ֆիլմում և կինոքննադատների բարեհաճ արձագանքի է արժանացել։
Գիրքը մեծ տպավորություն է թողել։ Այն բարեհաճ ակնարկներ է ստացել Նյու Յորք Թայմս և Լայֆ ամսագիրների կողմից, և զանգվածային գրքային շրջագայությունից հետո 55 շաբաթ շարունակ զբաղեցրել է Նյու Յորք Թայմսի բեսթսելլերների ցանկի առաջին հորիզոնականը։ Ռուբենը հայտնի է դարձել՝ մասնակցելով Ջոնի Քարսոնի հետ երեկոյան շոուին։ Չնայած գրքի ժողովրդականությանը՝ այն քննադատներին գրավում էր ինչպես կլինիկական աշխարհում, այնպես էլ հասարակությունում։ ԼԳԲՏ համայնքը հակադարձել է գրքում համասեռականության բացասական նկարագրություններին (օրինակ՝ Ռուբենը գրել է, որ գեյերը «փորձում են խնդիրը լուծել միայն կիսով չափ», իսկ լեսբիականության մասին գրվել է մարմնավաճառության բաժնի կարճ քննարկման մեջ)։ 1972 թվականին Փլեյբոյ ամսագիրը հոդված է հրապարակել, որն իբր բացահայտում է գրքի 100 սխալները։
Ռուբենը գրել է նորացված տարբերակը, որը հրապարակվել է 30 տարի անց՝ 1999 թվականին։ Մասնավորապես, արդիականացվել և թարմացվել են նրա տեսակետները համասեռականության, աբորտների և պոռնոգրաֆիայի մասին։


== Ծանոթագրություններ ==
Կոսակու Յամադա

Կոսակու Յամադա (ճապ.՝ 山田 耕筰, հունիսի 9, 1886(1886-06-09)[…], Տոկիո, Տոկիո, Ճապոնիա - դեկտեմբերի 29, 1965(1965-12-29)[…], Տոկիո, Տոկիո, Ճապոնիա), ճապոնացի կոմպոզիտոր և դիրիժոր։ Ճապոնական արվեստի ակադեմիայի անդամ (1957)։
Սովորել է Տոկիոյի Երաժշտական ակադեմիայում, այնուհետև՝ Բեռլինի Բարձրագույն երաժշտական դպրոցում։ Յամադա եվրոպական կրթություն ստացած առաջին ճապոնացի կոմպոզիտորն է։
1914 թվականին հիմնել է սիմֆոնիկ նվագախումբ, կատարել ճապոնացի կոմպոզիտորների գործեր։
6 օպերաների, 2 կանտատների, սիմֆոնիայի, 2 սիմֆոնիկ պոեմների, 2 բալետային սյուիտների, երգերի, խմբի երգերի, ճապոնական ժողովրդական երգերի մշակումների հեղինակ է։


== Ծանոթագրություններ ==
Թել-Դալ

Թել-Դալ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Պերխովո (գյուղ, Կրասնինսկի շրջան)

Պերխովո (ռուս.՝ Перхово), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բյուրի

Անվան այլ կիրառումների համար տե՛ս՝ Բյուրի (այլ կիրառումներ)Բյուրի (ֆր.՝ Burie), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտ շրջանում։ Մտնում է Բյուրի կանտոնի կազմի մեջ։ 
Համայնքի INSEE կոդ՝ 17072։


== Բնակչություն ==
Համայնքի բնակչությունը 2010 թվականին կազմում էր 1278 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Բյուրի (ֆր.)]
Մոնչինո

Մոնչինո (ռուս.՝ Мончино), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայաստանի պաշտպանության նախարարության շենք

Հայաստանի պաշտպանության նախարարության շենք, ՀՀ ՊՆ շենք, Հայաստանի պաշտպանության նախարարության կենտրոնական մարմնի տեղակայման վայր, որը գտնվում է՝ Հայաստան, Երևան, Բագրևանդ, 5, հասցեով։


== Պատմություն ==


=== Կառուցում ===
Դեռևս 1993 թվականի ՀՀ կառավարության որոշմամբ ՊՆ նոր շենքային համալիր կառուցելու համար նախկին հիվանդանոցային համալիրի շենքը հանձնվել էր նախարարությանը, սակայն ֆինանսական միջոցների բացակայության պատճառով շինարարություն չէր նախաձեռնվել։ 2005 թվականի դեկտեմբերին համալիրի երրորդ մասնաշենքի հիմքում այն ժամանակ ՀՀ պաշտպանության նախարար (հետագայում ՀՀ 3֊րդ նախագահ) Սերժ Սարգսյանի մասնակցությամբ տեղադրվել էր պարկուճ, որը հայ ժողովրդին ուղղված բարգավաճման և խաղաղության մաղթանքով հուշագիր էր պարունակում։ Դրանից հետո աշխատանքները մեծ թափ են առել՝ նախ, համալիրի շինարարության գլխավոր կապալառու է ճանաչվել ռուսական «Ինգեօկոմ-Երևան» ընկերությունը, ապա ավելի ուշ նա փոխվել է. ՊՆ-ն իր ձեռքն է վերցրել համալիրի կառուցումը, վստահելով շենքի նախագծումը «Հայնախագիծ» ինստիտուտին ի դեմս ճարտարապետներ Ստեփան Լազարյանի, Ռուբեն Հասրաթյանի, Լևոն Քրիստափորյանի և Հայկ Այվազյանի։ Ինչպես հայտնում են որոշ աղբյուրներ, ընդհանուր առմամբ, համալիրի կառուցման համար պայմանագրեր են ստորագրել շուրջ տասը կապալառու, նույնքան էլ ենթակապալառու շինարարական ընկերությունների հետ։
Համալիրի շինարարության արժեքը շուրջ 13 միլիարդ դրամ է, որն ստացվել է արտաբյուջետային միջոցների հաշվին։


=== Բացում ===
Շենքը պաշտոնապես բացվել է 2008 թվականի սեպտեմբերի 21-ին՝ Հայաստանի անկախության 17-րդ տարեդարձի օրը։ Համալիրի բացմանը ներկա են եղել ՀՀ նախագահ Սերժ Սարգսյանը, Ն.Ս.Օ.Տ.Տ. Գարեգին Երկրորդ Ամենայն Հայոց կաթողիկոսը, պաշտպանության նախարար Սեյրան Օհանյանը, Սահմանադրական դատարանի նախագահ Գագիկ Հարությունյանը, Ազգային անվտանգության խորհրդի քարտուղար Արթուր Բաղդասարյանը, այլ բարձրաստիճան պաշտոնյաներ։


=== Կառուցվածք ===
ՊՆ համալիրի հիմնական մասնաշենքերում տեղակայված է Պնախարարն իր աշխատակազմով, ՀՀ Գլխավոր շտաբն իր օպերատիվ ու կապի վարչությամբ, թիկունքային ծառայություններ, ինչպես նաև հիմնական մասնաշենքերում է գտնվում կոլեգիայի դահլիճը` նախատեսված 380 հոգու համար, հանդիսությունների սրահը, ճաշարանը, ֆիզպատրաստության սրահները, բուժսենյակներ և այլն։
Համալիրի օժանդակ շինություններում են գտնվում լողավազանը, կաթսայատունը, սպորտային հրապարակներն ու համալիրը, անցագրային կետերը, զորանոցը, կապի կենտրոնացված համակարգը, հրաձգարանը, փակ ու ընդարձակ ավտոկայանատեղին ու մեծ հրապարակ, որը հարմար է նաև ուղղաթիռների վայրէջքի համար։


== Ծանոթագրություններ ==
Գրիգորի Պետրովսկի

Գրիգորի Իվանովիչ Պետրովսկի (ռուս.՝ Григорий Иванович Петровский, ուկրաիներեն՝ Григорій Іванович Петровський, փետրվարի 4, 1878(1878-02-04), Պեչենեգի, Pechenezhskaya Volost', Վոլչանսկ, Խարկովի նահանգ, Ռուսական կայսրություն - հունվարի 9, 1958(1958-01-09), Մոսկվա, ԽՍՀՄ), ուկրաինացի խորհրդային պետական և կուսակցական գործիչ, Կոմունիստական կուսակցության անդամ (1897)։ Եղել է ստալինյան քաղաքականությունների (ինչպիսին գյուղատնտեսության համատարած կոլեկտիվացումն էր) իրագործող պատասխանատու պաշտոնյաներից։
Ծնվել է արհեստավորի ընտանիքում։ 1897 թվականին մտել է Եկատերինոսլավի (այժմ՝ Դնեպրոպետրովսկ) «Բանվոր դասակարգի ազատագրության պայքարի միության» մեջ, ապա ընտրվել ՌՍԴԲԿ Եկատերինոսլավի կոմիտեի անդամ։ Կուսակցական աշխատանքներ է կատարել Իոսրկովում, Նիկոլաևում, Մարիուպոլում (այժմ՝ ժդանով), Դոնբասի տարբեր բանավաններում։ 
1900 թվականին և 1903 թվականին ձերբակալվել է։ 1906 թվականին տարագրվել է Գերմանիա։ 1907 թվականից աշխատանք է կատարել Մարիուպոլում։ 1912 թվականին Եկատերինոսլավում ընտրվել է 4-րդ Պետական դումայի դեպուտատ, եղել դումայի բոլշևիկյան ֆրակցիայի նախագահը։ Մասնակցել է ՌՍԴԲԿ ԿԿ-ի Կրակովի (1912), Պորոնինոյի (1913) խորհըրդակցություններին, կոոպտացիոն կարգով ընդգրկվել է ԿԿ-ի կազմ։ Աշխատել է «Պրավդա»-ի խմբագրությունում, 1913 թվականին եղել է թերթի պաշտոնական հրատարակիչը։ 1914 թվականին Պետական դումայի մյուս բոլշևիկ դեպուտատների հետ ձերբակալվել և 1915 թվականին ցմահ աքսորվել է Տուրուխանյան երկրամաս։ 
Փետրվարյան հեղափոխության (1917) շրջանում եղել է Ցակուտական մարզի կոմիսարը։ 1917 թվականին, վերադառնալով Պետրոգրադ, մասնակցել է բոլշևիկյան հեղարջման նախապատրաստման և իրականացման աշխատանքներին։ Սովետների II համաոուսաստանյան համագումարի պատվիրակ էր։ 1917-1919 թվականներին եղել է ՌՍՖՍՀ ներքին գործերի ժողկոմ, Գերմանիայի հետ բանակցությունների խորհրդային պատվիրակության անդամ, մասնակցել է Բրեստ-Լիտովսկի հաշտության պայմանագրի (1918) ստորագրմանը։ 1919 թվականին՝ Համաուկրանիական հեղկոմի, 1919-1938 թվականներին՝ Համաուկրանիական ԿԳԿ նախագահ, 1922-1937 թվականներին՝ ԽՍՀՄ ԿԳԿ նախագահներից մեկը։ 1937-1938 թվականներին եղել է ԽՍՀՄ գերագույն սովետի Նախագահության նախագահի տեղակալ, 1940 թվականից՝ ԽՍՀՄ հեղափոխության թանգարանի տնօրենի տեղակալ։ 
Թաղված է Կարմիր հրապարակում, Կրեմլի պատի տակ։
Պարգևատրվել է Լենինի 2 և 3 այլ շքանշաններով։


== Ծանոթագրություններ ==
Զաբոլոտ (գյուղ, Օվրուչի շրջան)

Անվան այլ կիրառումների համար տե՛ս՝ ԶաբոլոտԶաբոլոտ (ուկրաիներեն՝ Заболоть), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Զաբոլոտ գյուղում բնակվում էր 69 մարդ։ Բնակավայրը զբաղեցնում է 0,369 կմ²։ Բնակչության խտությունը կազմում էր 186,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սայմոնը և կախարդը

Սայմոնը և կախարդը (անգլ.՝ Simon and the Witch), Մարգարետ Ստյուարտ Բերրիի մանկական գիրքն է, որը հրապարակվել է Քոլինզի կողմից, նկարազարդվել է Լինդա Բիրչի կողմից։ Նույն անվանումն ունի նաև գրքին հաջորդած ժողովածուն։ Սայմոնը շատ խելացի դպրոցական է, որն ունի իրական կախարդ ընկեր։ Վերջինս շատ հիմարիկ է և մեծ պարծենկոտ։
Հետևելով 1985 թվականի առաջին պատմվածքի դրամատիզացմանը` որպես մանկական Up Our Street BBC-ի ժողովածուի մաս, 1987 թվականին գաղափարը մշակվել է հեռուստատեսային շարքի համար։ Երկու եթերեաշրջան ցուցադրված շարքի գլխավոր դերերում էին Էլիզաբեթ Սփրիգգսը (Կախարդ) և Հյուգ Փոլլարդը (Սայմոն)։


== Սյուժե ==
Առաջին գլխում, որի անունն է «Հակառակ կախարդանք», կախարդը Սայմոնին սովորեցնում է, թե ինչպես կարելի է դպրոցի այգեպանին դարձնել գորտ, սակայն մոռանում է, թե ինչպես կարելի է նրան նորից մարդ դարձնել։ Վերջում նա հիշում է կախարդական խոսքերն ու նրան նորից մարդ դարձնում, պնդելով, որ նախկինում նա երբեք չէր մոռանում կախարդական խոսքերը։
Երկրորդ գլխում, որի անունը «Կորած կախարդական փայտիկ է», կախարդը կորցնում է իր կախարդական փայտիկը, ինչի պատճառով էլ Սայմոնը նրան տանում է ոստիկանության բաժին, որտեղ կախարդը հրապուրվում է ոստիկան Սքրաֆֆի համազգեստով, և այդպես ոստիկան է դառնում։ Երեքը միասին վերջապես գտնում են կախարդի փայտիկը, որը գողացել էին երկու գողեր և օգտագործում էին որպես կրակխառնիչ։
Երրորդ գլխում, որը կոչվում է «Կախարդը ծովափին», արձակուրդներին Սայմոնը կախարդին մեկ օրով տանում է ծովի ափ, որտեղ նա այնպես է անում, որ Լա Մանշը կորի, չհավատալով Սայմոնի այն հավաստիացումներին, որ այն չի վարարում։ Նա խոստանում է վերադարձնել այն նույն տեսքով, որով ներկայացնում են երեկոյան լուրերում, և այդպես էլ անում է։ «Կախարդը կարմրախտ ունի» վերնագրով չորրորդ գլխում կախարդը վարակվում է գերմանական կրկնակի կարմրախտով, ինչի պատճառով գնում է հիվանդանոց։
Նա տեսնում է, թե ինչպես են հիվանդները սայլակով տեղաշարժվում և նրանց համար մրցույթ է կազմակերպում։ Նրանք այնքան են ուրախանում, որ իրենց ավելի լավ են զգում և գնում են տուն։
Հինգերորդ գլխում, որի վերնագիրն է «Հելոուին», կախարդը (որը մինչ այդ երբեք չէր լսել Հելոուինի մասին) գնում է Հելոուինի առթիվ կազմակերպված խնջույքի, բայց նրան դուր չեն գալիս կեղծ կախարդները։ Բարեբախտաբար հայտնվում են նրա հարյուր բարեկամները՝ իրենց սև կատուների հետ, և նրանք դղրդացնում են խնջույքը, շատ անգամներ ցուցադրելով իրենց կախարդանքը։ Գրքի վերջին գլուխը՝ «Կախարդի հաճախորդը», վերաբերվում է Սուրբ ծննդյանը։ Կախարդը այնպես է անում, որ ձնեմարդը իրական դառնա, և նրան ներկայացնում է մարդկանց որպես իր քեռի Ֆրեդ։


== Ժողովածուի այլ գրքեր ==
Սայմոնն ու կախարդը ժողովածուի այլ գրքեր.

«Սայմոնն ու կախարդը դպրոցում»
«Կախարդի վերադարձը»
«Կախարդն ու Հոլիդեյ ակումբը»
«Միլիոնատեր կախարդը»
«Կախարդի մենաշնորհային կալվածքը»
«Կախարդն արձակուրդում»
«V.I.P. կախարդը»


== Ծանոթագրություններ ==


== Արտաքին հղումներ ==
Սայմոնը և կախարդը(անգլ.) ֆիլմը Internet Movie Database կայքում
Սեպտեմբերի 20

Սեպտեմբերի 20, տարվա 263-րդ (նահանջ տարիներին՝ 264-րդ) օրն է։

Տարվա ավարտին մնում է 102 օր։


== Դեպքեր ==
1066`Ֆուլֆոդի ճակատամարտը։
1258՝ օծվեց Սոլսբերիի տաճարը
1378՝ Ուրբանուս VI-ը և Կլեմենտ VII-ը միաժամանակ ընտրվեցին Հռոմի պապ
1519 - Ֆեռնան Մագելանն սկսում է շուրջերկրյա ճանապարհորդությունը
1792՝ Ֆրանսիայում թույլատրվեց ամուսնալուծություւնը
1854՝ ճակատամարտ Ալմայում


== Ծնունդներ ==

1853 - Չուլալոնգքորն, Թայլանդի թագավոր
1908 - Վազգեն Առաջին, Ամենայն Հայոց Կաթողիկոս
1910 - Քրիստափոր Թափալցյան, հայ արձակագիր
1934 - Սոֆի Լորեն, իտալա-շվեյցարացի երգչուհի, դերասանուհի
1954՝ Զավեն Բեկյան, հայ բանաստեղծ
1969 - Նարեկ Ավետիսյան, հայ նկարիչ


== Մահեր ==
1918 - Ստեփան Շահումյան, հայ քաղաքական գործիչ, հեղափոխական
1957 - Յան Սիբելիուս, ֆինն կոմպոզիտոր
1957՝ Նադեժդա Կարդյան, հայ երգչուհի, մանկավարժ
1971 - Յորգոս Սեֆերիս, հույն նշանավոր բանաստեղծ
1975 - Ալեքսի Լեժե Սեն-Ժոն Պերս, ֆրանսիացի բանաստեղծ, դիվանագետ
1979 - Լյուդվիգ Սվոբոդա, Չեխոսլովակիայի 8-րդ նախագահը
1984 - Ալեքսանդր Շաքարյան, հայ նկարիչ


== Տոներ ==


=== Ազգային ===
Թաիլանդ՝ Երիտասարդության օր
Հարավային Կորեա՝ Երախտագիտության օր
Հարավային Օսիա՝ Անկախության օր
Ճապոնիա՝ Օդի տոն
Վենեսուելա, Պերու, Ուրուգվայ՝ Մտքի ազատ արտահայտման օր
Հարրի Վուդ

Հարրի Էդվին Վուդ (անգլ.՝ Harry Edwin Wood, փետրվարի 3, 1881(1881-02-03), Մանչեսթեր, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - փետրվարի 27, 1946(1946-02-27), Cradock, Քրիս Հանի քաղաքային շրջան, Արևելյան Կապ, ՀԱՀ), հարավաֆրիկացի աստղագետ, աշխատել է Յոհանեսբուրգի աստղադիտարանում։
1906 թվականին Վուդը նշանակվել է Յոհանեսբուրգի հանրապետական աստղադիտարանի գլխավոր տեղակալ։ Աստղադիտարանը շուտով գնեց աստղադիտակներ և վերանվանվեց «Մության Աստղադիտարան»։
1928 թվականից մինչև 1941 թվականն աշխատել է որպես աստղադիտարանի տնօրեն, Ռոբերտ Իննեսից հետո։ Միաժամանակ եղել է Հարավային Աֆրիկայի աստղագիտական միության նախագահ 1929-1930 թվականները։ Վուդը հայտնաբերել է ընդհանուր առմամբ 12 աստերոիդ։
Ամուսնացած է եղել, սակայն երեխաներ չի ունեցել։
Նրա պատվին է անվանվել (1660) Վուդ աստերոիդը։


== Ծանոթագրություններ ==


== Արտաքին հղումներ ==
Հարրի Էդվին Վուդ (անգլ.)
Հովհաննես Ալիբեգյան

Հովհաննես Հակոբի Ալիբեգյան (Իվան Յակովլեիչ Ալիբեկով) (հոկտեմբերի 21 (նոյեմբերի 2), 1886, Քութայիս, Կովկասի փոխարքայություն, Ռուսական կայսրություն - դեկտեմբեր 1941), խորհրդային կուսակցական և պետական գործիչ։ ՌՍԴԲԿ անդամ 1905 թվականից։ Պրոֆեսոր (1934)։


== Կենսագրություն և աշխատանքային գործունեություն ==
Ծնվել է հոկտեմբերի 21 (նոյեմբերի 3)-ին, Քութայիս քաղաքում։ 1911 թվականին ավարտել է Մոսկվայի համալսարանի պատմաբանասիրական ֆակուլտետը։
1917 թվականի սեպտեմբերին ընտրվել է Մինսկի բոլշևիկյան կոմիտեի նախագահ։ Հոկտեմբերյան հեղափոխությունից հետո եղել է Արևմտյան մարզի հեղկոմի և բոլշևիկների մարզկոմի բյուրոյի անդամ, ընդհատակյա մարզկոմի քարտուղար։ Առաջադրվել է Սահմանադիր ժողովի դեպուտատ։
Ակտիվորեն մասնակցել է Բելառուսական ԽՍՀ ստեղծմանը, ընտրվել նրա կառավարության առաջին կազմում, որպես աշխատանքի ժողովրդական կոմիսար։ Եղել է Բելառուսիայի կոմկուսի բյուրոյի անդամ։ 1919-1927 թվականներին պատասխանատու աշխատանք է վարել Մոսկվայում և Լենինգրադում, 1927-1930 թվականներին՝ Գերմանիայում՝ սովետական տնտեսական հանձնաժողովում։
1935-1941 թվականներին աշխատել է Մոսկվայի փիլիսոփայության, պատմության և գրականության ինստիտուտում՝ դեկան և ամբիոնի վարիչ։ 1941 թվականի աշնանը որպես աշխարհազորային միավորման կոմիսար մասնակցել է Մոսկվայի պաշտպանությանը և զոհվել դեկտեմբերյան մարտերում։


== Ծանոթագրություններ ==
Բոուի շրջան (Տեխաս)

Բոուի շրջան (անգլ.՝ Bowie County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 92 283 մարդ, իսկ 2010 թվականին՝ 92 565 մարդ։ Շրջկենտրոնն է Բոստոն բնակավայրը։


== Պատմություն ==
Բոուի շրջանը պաշտոնապես կազմավորվել է 1840 թվականին Ռեդ Ռիվեր շրջանից։ Իր անվանումը ստացել է ի պատիվ Տեխասյան հեղափոխության հերոս Ջեյմս Բուիի։


== Աշխարհագրություն ==
ԱՄՆ վիճակագրության բյուրոյի տվյալներով Բոուի շրջանի ընդհանուր մակերեսը կազմում է 2390 կմ², որից 2290 կմ²-ն զբաղեցնում է ցամաքը, իսկ 98 կմ²-ն կամ 4,1 %-ը՝ ջրային տարածքները։


=== Հարևան շրջաններ ===
ՄաքՔարթեն շրջան (հյուսիս-արևմուտք)
Լիթլ Ռիվերի շրջան (հյուսիս)
Միլերի շրջան (արևելք)
Քաս շրջան (հարավ)
Մորիս շրջան (հարավ-արևմուտք)
Ռեդ Ռիվեր շրջան (արևմուտք)


== Բնակչություն ==
Բնակչության թիվը 2000 թվականի դրությամբ կազմում էր 89 306 մարդ, իսկ 2010 թվականին՝ 92 565 մարդ։ Բնակչության խտությունը կազմում էր 41 մարդ/կմ²։ Ռասայական կազմը հետևյալն էր՝ սպիտակամորթներ - 73,26 %, աֆրոամերիկացիներ – 23,42 %, բնիկ ամերիկացիներ (հնդկացիներ) – 0,58 %, ասիացիներ – 0,43 %, խաղաղօվկիանոսյան կղզիների բնակիչներ – 0,04 %, այլ ռասաների ներկայացուցիչներ – 1,12 %, երկու կամ ավելի ռասաների ներկայացուցիչներ – 1,15 %: Իսպանախոսները կամ լատինոամերիկացիները կազմում են բնակչության 4,47 %–ը (անկախ ռասայից)։
Տարիքային կազմը հետևյալն է՝ 24,80 % - 18 տարեկանից փոքր, 9,40 % - 18-24 տարեկան, 29,60 % - 25-44 տարեկան, 22,40 % - 45-64 տարեկան և 13,80 % 65 և ավելի բարձր։ Շրջանի բնակչի միջին տարիքը 36 տարեկան է։ Յուրաքանչյուր 100 կնոջը բաժին է ընկնում 101,80 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 101,00 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Քիչիլու

Քիչիլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 784, իսկ 1908-ին՝ 1028 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==